വാന് ഹാല് താന് കണ്ട ഏറ്റവും മോശം പരിശീലകന് ഡിമറിയ മുമ്ബ് മാഞ്ചസ്റ്റര് യുണൈറ്റഡില് താന് ഉണ്ടായിരുന്ന കാലത്ത് തനിക്ക് തിളങ്ങാന് കഴിയാത്തതിന് കാരണം അപ്പോഴത്തെ യുണൈറ്റഡ് പരിശീലകന് വാന് ഹാല് ആണെന്ന് അര്ജന്റീനന് താരം ഡിമറിയ. അന്ന് റയല് മാഡ്രിഡില് നിന്ന് വലിയ പ്രതീക്ഷയുമായാണ് ഡി മറിയ ഇംഗ്ലണ്ടില് എത്തിയത് എങ്കിലും താരത്തിന് മാഞ്ചസ്റ്റര് ജേഴ്സിയില് തിളങ്ങാന് ആയിരുന്നില്ല. ഒരു സീസണ് കൊണ്ട് താരം ക്ലബ് വിടുകയും ചെയ്തിരുന്നു. എന്നാല് തന്റെ ഫോം ആയിരുന്നില്ല പ്രശ്നം എന്നുന് വാന് ഹാല് ആയിരുന്നു പ്രശ്നം എന്നും ഡി മറിയ പറഞ്ഞു. താന് തന്റെ കരിയറില് കണ്ട ഏറ്റവും മോശം പരിശീലകന് ആയിരുന്നു വാന് ഹാല് എന്ന് ഡി മറിയ പറഞ്ഞു. അദ്ദേഹത്തിന് അദ്ദേഹത്തേക്കാള് ശ്രദ്ധ വേറെ ആര്ക്കും ലഭിക്കുന്നത് ഇഷ്ടമല്ല എന്നും ഡി മറിയ പറഞ്ഞു. താന് നന്നായി കളിച്ചാലും തന്നെ നിരന്തരം സ്ഥലം മാറ്റിയൊക്കെ കളിപ്പിച്ച് സ്ഥിരത നശിപ്പിക്കുകയാണ് അദ്ദേഹം ചെയ്തത്. ഇപ്പോഴത്തെ പി എസ് ജി താരം പറഞ്ഞു. മാഞ്ചസ്റ്റര് യുണൈറ്റഡിലെ ഏഴാം നമ്ബറില് ഒരു കാര്യവും ഇല്ലായെന്നും. അതു വെറും ഒരു നമ്ബര് മാത്രമാണെന്നും ഡി മറിയ പറഞ്ഞു.